شوف كمان: مدرسة الفكر الوطنى المصريه القومية المصرية هى مفهوم اتبلوَر فى القرن ال19، وعلى الرغم من إن المصريين اسسو اوّل دولة قومية فى التاريخ من اكتر من 5000 سنة ، إلا إنهم و بسبب الإحتلال الاجنبي الطويل نـِسيُو الهتهتم القومية و دياناتهم و أعيادهم و حتى لغتهم بدأت تظهر بدايات القومية المصرية الحديثة مع سنة 1890 اما وقعت مصر تحت الإحتلال البريطاني، وكان لازم على الحركة دي التوليف بين تلات عوامل و موكونات للشخصية المصرية: الفرعونية و المسيحية و الاسلامية من اوّل سنة 1890 و لحد نُص القرن ال20 و مصر فيها قوتين عكس بعض، كل واحدة فيهم بتحاول تشكل الوعي القومى و الهوية المصرية على المستويين: الإقتصادي والاجتماعي. القوة الاولانية بتدعو للتقدم و تبني القيم الاوروبية اللى تنفع مع المصريين و القوة التانيه بتدعو للتمسك بالقيم العربية-الاسلامية. القوة الأولانية اتكونت اساسا من المصريين اللى درسوا فى اوروبا و نادو بإحياء القومية المصرية اللى كانت موجودة قبل الإحتلال العربي لمصر و بتقوم على إعادة الحياة للتراث الفرعوني المصرى اللى حكم العالم كله زمان.